**Projektas**

**PLUNGĖS RAJONO** **SAVIVALDYBĖS**

**TARYBA**

**SPRENDIMAS**

**DĖL plungės rajono Savivaldybės infrastruktūros plėtros RĖMIMO PROGRAMOs LĖŠŲ PANAUDOJIMO 2023 METų plano PATVIRTINIMO**

2023 m. sausio 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos savivaldybių infrastruktūros plėtros įstatymo 4 straipsnio 2 dalies 5 punktu ir 12 straipsniu bei atsižvelgdama į Plungės rajono savivaldybės infrastruktūros plėtros rėmimo programos komisijos 2022 m. gruodžio 20 d. posėdžio protokolą Nr. LK-333, Plungės rajono savivaldybės taryba  n u s p r e n d ž i a:

Patvirtinti Plungės rajono savivaldybės infrastruktūros plėtros programos lėšų panaudojimo 2023 metų planą (pridedama).

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Vietos ūkio skyriaus vedėjas Arvydas Liutika

Sprendimo projektą rengė

Vietos ūkio skyriaus vedėjo pavaduotoja Odeta Petkuvienė

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS INFRASTRUKTŪROS PLĖTROS RĖMIMO PROGRAMOS LĖŠŲ PANAUDOJIMO 2023 METŲ PLANO PATVIRTINIMO“**

2023 m. sausio 9 d.

Plungė

**1. Parengto teisės akto projekto tikslai, uždaviniai, problemos esmė.** Pagal Lietuvos Respublikos savivaldybių infrastruktūros plėtros įstatymo (toliau – Įstatymas) 12 straipsnio 4 dalį, lėšų dalis, kurią sudaro neprioritetinės savivaldybės infrastruktūros plėtros įmokos, naudojama kompensuoti už savivaldybės infrastruktūros plėtros iniciatoriaus lėšomis įrengtą neprioritetinę savivaldybės infrastruktūrą ir įvertinus tai, kad 2021 m. – sudarytos 4 infrastruktūros plėtros sutartys: projektinė kompensacijos suma pagal pateiktas sąmatas 206 666,30 Eur ir 2022 m. – sudarytos 5 infrastruktūros plėtros sutartys: projektinė kompensacijos suma pagal pateiktas sąmatas 62 782,68 Eur. Sudarytos Plungės rajono savivaldybės infrastruktūros plėtros sutartys nebuvo įgyvendintos iki 2022 m. gruodžio 31 d. imtinai ir surinktos neprioritetinės savivaldybės infrastruktūros plėtros įmokos 2022 m. gruodžio 31 dienai Buhalterinės apskaitos skyriaus buhalterės pateiktais duomenimis per DVS „Kontora“ Nr. BT16-5, sudaro 153 728,45 Eur (pridedama).

Atsižvelgus į Įstatymo 11 straipsnio 3 dalies 1 punkto nuostatas, Programos lėšų dalis, kuri yra sudaryta iš neprioritetinės savivaldybės infrastruktūros plėtros įmokų ir viršija lėšų poreikį kompensacijoms už savivaldybės infrastruktūros plėtros iniciatoriaus lėšomis įrengtą neprioritetinę savivaldybės infrastruktūrą mokėti ir į Plungės rajono savivaldybės infrastruktūros plėtros rėmimo programos komisijos 2022 m. gruodžio 20 d. posėdžio protokolo Nr. LK-333 išrašą (pridedama), parengtas sprendimo projektas teikiamas Savivaldybės tarybos pritarimui surinktas lėšas iš neprioritetinės savivaldybės infrastruktūros plėtros skirti prisidėjimui prie Plungės rajono savivaldybės gatvių apšvietimo kokybės gerinimo II etapo projekto įgyvendinimui 2023 metais. Šio projekto įgyvendinimui reikalingas Plungės rajono savivaldybės administracijos ženklus prisidėjimas. Įvertinus tai, kad apšvietimo modernizavimas palies įvairias socialines grupes ir apims 9 Plungės rajono savivaldybės seniūnijas bei leis sutaupyti energijos išteklių naudojimą – toks prisidėjimas prie neprioritetinės infrastruktūros modernizavimo būtų pagrįstas ir palengvintų projekto įgyvendinimą Plungės rajono savivaldybei finansiniu atžvilgiu.

**2. Kaip šiuo metu yra sprendžiami projekte aptarti klausimai.** Vadovaujantis Įstatymo 12 straipsnio 2 dalimi, Programos lėšos sudaro prioritetinės savivaldybės infrastruktūros plėtros įmokos ir neprioritetinės savivaldybės infrastruktūros plėtros įmokos. Prioritetinės ir neprioritetinės savivaldybės infrastruktūros plėtros įmokos kaupiamos atskirose savivaldybės biudžeto sąskaitose. Vadovaujantis Plungės rajono savivaldybės tarybos 2021 m. rugsėjo 29 d. sprendimu Nr. T1-247 „Dėl Plungės rajono savivaldybės tarybos 2020 m. gruodžio 22 d. sprendimo Nr. T1-308 „Dėl savivaldybės infrastruktūros plėtros įmokos tarifo (tarifų) patvirtinimo“ ir jį keitusių sprendimų pakeitimo“, kuriuo buvo nustatytas Plungės rajono savivaldybės teritorijoje Savivaldybės infrastruktūros plėtros įmokos tarifas 0 Eur/m2 dvylikos mėnesių laikotarpiui: nuo 2021 m. sausio 1 d. iki 2021 m. gruodžio 31 d. Vadovaujantis Plungės rajono savivaldybės tarybos 2021 m. gruodžio 27 d. sprendimu Nr. T1-313 „Dėl Plungės rajono savivaldybės infrastruktūros plėtros įmokos tarifų nustatymo ir Plungės rajono savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimo“, infrastruktūros plėtros įmokos už neprioritetinę infrastruktūros plėtrą Savivaldybėje pradėtos taikyti nuo 2022 m. sausio 1 d., ir atsižvelgiant į tai, kad infrastruktūros plėtros įmokos už neprioritetinę infrastruktūros plėtrą Savivaldybėje, nustatytu laikotarpiu, nebuvo renkamos.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą bus įgyvendinti Lietuvos Respublikos savivaldybių infrastruktūros plėtros įstatyme nustatyti reikalavimai. Plungės rajono savivaldybės administracija galės tinkamai įgyvendinti gatvių apšvietimo kokybės gerinimo II etapo projekto įgyvendinimą 2023 metais. Projekto metu bus modernizuotas gatvių apšvietimas, taip pagerinanti techninės ir energinės gatvių apšvietimo savybės: elektros energijos sąnaudų sumažinimas ir gyvenimo kokybės gyventojams pagerinimas.

**4. Siūlomos teisinio reguliavimo nuostatos.** Vadovaujantis Įstatymo 4 straipsnio 2 dalies 5 punktu, bus patvirtintas Plungės rajono savivaldybės infrastruktūros plėtros programos lėšų panaudojimo 2023 metų planas.

**5. Pateikti skaičiavimus, išlaidų sąmatas, nurodyti finansavimo šaltinius.** Pagal parengtą techninį darbo projektą gatvių apšvietimo modernizavimo darbų vertė yra ženkliai didesnė nei ES paramos projekto Nr.13.1.2-LVPA-T-116-02-0010 „Plungės rajono savivaldybės gatvių apšvietimo kokybės gerinimas (II etapas)“ skiriamas finansavimas pagal 2021 m. gegužės 27 d. sudarytą finansavimo sutartį. 2021 m. gegužės 27 d. finansavimo sutartyje projekto vertė buvo apskaičiuota ir nurodyta pagal 2021 m. kovo mėnesio „Sistela“ programos įkainius ir finansavimo intensyvumas sudarė: 50 proc. ES programos lėšų finansavimo dalis ir 50 proc. Plungės rajono savivaldybės biudžeto dalis.

Parengus techninį darbo projektą gatvių apšvietimo modernizavimui, projekto skaičiuojamoji kaina pagal 2022 m. spalio mėnesio „Sistela“ programos įkainius padidėjo nuo planuojamos finansuojamos sumos 3 kartus, tačiau Centrinės projektų valdymo agentūros finansavimo intensyvumas išliko nepakitęs.

Plungės rajono savivaldybės administracijai infrastruktūros plėtros programos lėšų panaudojimo 2023 metų plano patvirtinimas, kurį sudaro 153 728,45 Eur pajamos iš neprioritetinės infrastruktūros plėtros įmokų, yra labai svarbus prisidėjimas prie gatvių apšvietimo modernizavimo projekto įgyvendinimo.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Teisės aktų, kuriuos būtina keisti ar naikinti priėmus Savivaldybės tarybos sprendimo projektą, nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Vietos ūkio skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės Vietos ūkio skyriui, Finansų ir biudžeto skyriui, Buhalterinės apskaitos skyriui.

**11. Kita svarbi informacija.**

PRIDEDAMA:

1. Surinktos neprioritetinės savivaldybės infrastruktūros plėtros įmokos 2022 m. gruodžio 31 dienai ataskaita, 1 lapas;
2. Plungės rajono savivaldybės infrastruktūros plėtros rėmimo programos komisijos 2022 m. gruodžio 20 d. posėdžio protokolo Nr. LK-333 išrašas su priedu, 2 lapai.

**12.** **Numatomo teisinio reguliavimo poveikio vertinimas.**\*

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Didinamas rajono patrauklumas, užtikrinamas eismo dalyvių saugumas* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Tvarus energijos išteklių naudojimas* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Vietos ūkio skyriaus vedėjo pavaduotoja Odeta Petkuvienė