**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO ĮGYVENDINTI PROJEKTĄ „PLUNGĖS RAJONO SAVIVALDYBĖS ELEKTROMOBILIŲ ĮKROVIMO PRIEIGOS ĮRENGIMAS“ IR PARAIŠKOS TEIKIMUI FINANSAVIMUI GAUTI BEI LĖŠŲ SKYRIMUI**

2023 m. sausio 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 28 punktu ir 2021–2030 metų plėtros programos valdytojos Lietuvos Respublikos energetikos ministerijos Energetikos plėtros programos pažangos priemonės Nr. 03-001-06-03-03 „Įgyvendinti  degalų iš AEI gamybos priemones ir plėtoti jų panaudojimo infrastruktūrą transporto sektoriuje“ veiklos „Privačių elektromobilių įkrovimo prieigų įrengimas“ projektų finansavimo sąlygų aprašu, patvirtintu Lietuvos Respublikos energetikos ministro 2022 m. birželio 15 d. įsakymu Nr. 1-192, Plungės rajono savivaldybės taryba n u s p r e n d ž i a:

1. Įgyvendinti projektą „Plungės rajono savivaldybės elektromobilių įkrovimo prieigos įrengimas“ (toliau – Projektas). .

2. Pritarti Plungės rajono savivaldybės administracijos paraiškos teikimui finansavimui gauti pagal Energetikos plėtros programos pažangos priemonės Nr. 03-001-06-03-03 „Įgyvendinti  degalų iš AEI gamybos priemones ir plėtoti jų panaudojimo infrastruktūrą transporto sektoriuje“ veiklos „Privačių elektromobilių įkrovimo prieigų įrengimas“.

3. Lietuvos Respublikos energetikos ministerijai priėmus sprendimą finansuoti paraišką, prisidėti prie Projekto įgyvendinimo Savivaldybės lėšomis ne mažiau 70 procentų Projekto vertės visų tinkamų finansuoti Projekto išlaidų bei padengti tinkamas ir netinkamas finansuoti, tačiau Projektui įgyvendinti būtinas išlaidas.

4. Įgalioti Savivaldybės administracijos direktorių, o jo nesant – Administracijos direktoriaus pavaduotoją, pasirašyti visus su paraiškos teikimu bei Projekto įgyvendinimu susijusius dokumentus.

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Buhalterinės apskaitos skyriaus vedėja Genovaitė Pečkauskienė

Strateginio planavimo ir investicijų skyriaus vedėja Žaneta Vaitkuvienė

Vietos ūkio skyriaus vedėjas Arvydas Liutika

Sprendimą rengė Strateginio planavimo ir investicijų skyriaus vyr. specialistė Eglė Makarevičienė; Vietos ūkio skyriaus vyr. specialistas Pranas Miciulevičius

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PRITARIMO ĮGYVENDINTI PROJEKTĄ „PLUNGĖS RAJONO SAVIVALDYBĖS ELEKTROMOBILIŲ ĮKROVIMO PRIEIGOS ĮRENGIMAS“ IR PARAIŠKOS TEIKIMUI FINANSAVIMUI GAUTI BEI LĖŠŲ SKYRIMUI“**

2023 m. sausio 11 d.

Plungė

**1. Parengto teisės akto projekto tikslai**. Pritarti projekto „Plungės rajono savivaldybės elektromobilių įkrovimo prieigos įrengimas“ įgyvendinimui bei daliniam jo finansavimui ir paraiškos teikimui pagal kvietimą teikti paraiškas finansuoti jungtinio projekto projektus „Juridinių asmenų privačių elektromobilių prieigų įrengimas darbovietėse“.

**2. Kaip šiuo metu yra sprendžiami projekte aptarti klausimai.** Administracija planuoja įgyvendinti projektą „Plungės rajono savivaldybės elektromobilių įkrovimo prieigos įrengimas“ ir teikti paraišką paramai gauti ir – tik Savivaldybės tarybai leidžiant, parengtas šis tarybos sprendimo projektas.

**3. Kodėl būtina priimti sprendimą, kokių pozityvių rezultatų laukiama.** Gavus finansavimą, Plungės rajono savivaldybė planuoja įgyvendinti projektą „Plungės rajono savivaldybės elektromobilių įkrovimo prieigos įrengimas“. Prie savivaldybės administracijos pastato, esančio adresu, Vytauto g. 12, Plungė, bus įrengtos elektromobilių įkrovimo prieigos, skirtos įstaigos darbuotojų elektromobiliams pakrauti.

Pažangos priemonės veiklos orientuotos spręsti problemas – išnaudoti pažangiųjų biodegalų potencialą, didinti žemą elektros energijos panaudojimo intensyvumą, skatinti AEI integraciją į automobilių parką. Padidės įrengtų ir pradėjusių veikti privačių įkrovimo prieigų skaičius darbovietėse.

**4. Siūlomos teisinio reguliavimo nuostatos.** Patvirtinus Plungės rajono savivaldybės tarybos sprendimą, bus gautas pritarimas teikti paraišką finansavimui gauti pagal Energetikos plėtros programos pažangos priemonės Nr. 03-001-06-03-03 „Įgyvendinti  degalų iš AEI gamybos priemones ir plėtoti jų panaudojimo infrastruktūrą transporto sektoriuje“ veiklos „Privačių elektromobilių įkrovimo prieigų įrengimas“ projektų finansavimo sąlygų aprašą.

**5. Pateikti skaičiavimus, išlaidų sąmatas, nurodyti finansavimo šaltinius.** Planuojama preliminari EV įkrovimo stotelės įrengimo kaina su dviem prieigomis būtų apie 10 000,00 Eur. Projektui įgyvendinti 30 procentų planuojama gauti ES lėšų ir 70 procentų – Savivaldybės lėšų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina. Nėra.**

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui.

**11. Kita svarbi informacija.** Projektų įgyvendinimo trukmė: Ne daugiau kaip 6 mėn. nuo sprendimo dėl finansavimo datos, su galimybe vieną kartą pratęsti iki 6 mėn. JP projekto įgyvendinimo trukmė pratęsiama JP projekto vykdytojo pagrįstu rašytiniu prašymu, LEA vidaus procedūrų apraše nustatyta tvarka. Remiama veikla: Privačių elektromobilių  įkrovimo prieigų įrengimas darbovietėse (įmonėse, įstaigose, organizacijose ir t. t. Tinkamų išlaidų kategorijos: stotelės su prieiga (-omis) įsigijimo išlaidos; dinaminio galios valdymo įrengimo stotelėje su prieiga (-omis) papildomos išlaidos; papildomų būtinųjų priedų (krovimo laidas, kabelis, nuotėkio relė ir kt.) išlaidos; montavimo darbų išlaidos, papildomos išlaidos, susijusios su komunikacijos protokolu ir apskaitos/atsiskaitymo funkcionalumu, ženklinimo darbų išlaidos.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Numatomas* | *Iš Savivaldybės biudžeto bus skiriama ne mažiau 70 procentų projekto vertės.* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Bus mažiau teršiama aplinka.* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjai:

Strateginio planavimo ir investicijų skyriaus

vyr. specialistė Eglė Makarevičienė

Vietos ūkio skyriaus vyr. specialistas Pranas Miciulevičius