**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PATALPų PERDavimo VALDYTI PATIKĖJIMO TEISE**

2023 m. sausio 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 6 straipsnio 17 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14 13.2 papunkčiu bei atsižvelgdama į UAB „Plungės sveikatos centras“ 2022 m. gruodžio 21 d. raštą Nr. 567, Plungės rajono savivaldybės taryba nusprendžia:

1. Perduoti uždarajai akcinei bendrovei „Plungės sveikatos centras“ (kodas 171697015) valdyti patikėjimo teise pagal turto patikėjimo sutartį 10 metų laikotarpiui savarankiškosioms savivaldybių funkcijoms – pirminė asmens ir visuomenės sveikatos priežiūra – vykdyti, nurodytas patalpas:
   1. pastate – Kultūros namuose (kadastrinių matavimų bylos Nr. 68/4011, registro Nr. 80/17654, pastato unikalus Nr. 6898-7005-1014), esančiame adresu Žalioji g. 5, Stalgėnų k., Plungės r. sav., patalpos pažymėtos indeksais: 1-23 (11,59 kv. m), 1-24 (11,89 kv. m) bei dalį bendro naudojimo patalpų 1-16 (0,27 kv. m), 1-17 (0,27 kv. m), 1-1 (0,92 kv. m), 1-3 (5,23 kv. m), 1-5 (2,36 kv. m), bendras plotas – 32,53 kv. m, įsigijimo vertė – 9 421,34 Eur, likutinė vertė 2023 m. sausio 31 d. – 4 699,93 Eur, finansavimo šaltinis – SAV lėšos.
   2. negyvenamojoje patalpoje – Ambulatorijoje (kadastrinių matavimų bylos Nr. 68/5530, registro Nr. 80/49401, patalpos unikalus Nr. 6898-3009-6017:0009), esančioje adresu Telšių g. 14-2, Žemaičių Kalvarijos mstl., Plungės r. sav., patalpos pažymėtos indeksais: 2-1 (29,61 kv. m), 2-2 (32,16 kv. m), 2-3 (8,67 kv. m), 2-4 (20,55 kv. m), 2-5 (23,03 kv. m), 2-6 (11,39 kv. m), 2-7 (11,56 kv. m), 2-8 (3,01 kv. m), 2-9 (3,11 kv. m), su pusrūsio patalpomis P2 (8,84 kv. m), P3 (13,46 kv. m), su dalimi koridoriaus P1 (¼ iš 12,26 kv. m, t. y. 3,06 kv. m), iš viso ploto – 168,96 kv. m, bei garažu G-1 (28,06 kv. m), įsigijimo vertė – 71 039,50 Eur, likutinė vertė 2023 m. sausio 31 d. – 30 815,89 Eur, finansavimo šaltinis – SAV lėšos.
   3. pastate – Kultūros namuose (kadastrinių matavimų bylos Nr. 13453, registro Nr. 44/1334666, unikalus Nr. 6898-0003-6014, pažymėjimas plane 1C2p), esančiame adresu Sodų g. 6, Aleksandravo k., Plungės r. sav., patalpos pažymėtos indeksais: 2-8 (15,07 kv. m), 2-7 (19,09 kv. m), 2-6 (13.11 kv. m) su bendro naudojimo patalpomis ½ 2-5 (1,54 kv. m), ½ 2-4 (1,58 kv. m), ½ 2-2 (3,22 kv. m), ½ 2-1 (4,08 kv. m), 1/3 1-5 (3,03 kv. m), 1/3 1-1 (3,57 kv. m) iš viso – 64,29 kv. m, įsigijimo vertė – 11 237,89 Eur, likutinė vertė 2023 m. sausio 31 d. – 5 667,81 Eur, finansavimo šaltinis – SAV lėšos.

2. Įgalioti Plungės rajono savivaldybės administracijos direktorių, o jo nesant – asmenį, einantį Administracijos direktoriaus pareigas, pasirašyti sprendimo 1 punkte nurodytų patalpų patikėjimo sutartį su UAB „Plungės sveikatos centras“.

Savivaldybės meras

SUDERINTA:

Administracijos direktorius Mindaugas Kaunas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Turto skyriaus vyr. specialistė Inga Daublienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PATALPŲ PERDAVIMO VALDYTI PATIKĖJIMO TEISE“**

2023 m. sausio 4 d.

Plungė

**1. Parengto teisės akto projekto tikslai.** Leisti perduoti uždarajai akcinei bendrovei „Plungės sveikatos centras“ valdyti patikėjimo teise pagal turto patikėjimo sutartį 10 metų laikotarpiui savarankiškosioms savivaldybių funkcijoms – pirminė asmens ir visuomenės sveikatos priežiūra – vykdyti, patalpas, esančias adresu Žalioji g. 5, Stalgėnų k., Plungės r. sav., Telšių g. 14-2, Žemaičių Kalvarijos mstl., Plungės r. sav., ir Sodų g. 6, Aleksandravo k., Plungės r. sav.

**2. Teisės akto projekto esmė**, **rengimo priežastys ir motyvai.** 2022 m. gruodžio 21 d. UAB „Plungės sveikatos centras“ kreipėsi į Administraciją dėl patalpų suteikimo panaudos ar patikėjimo teise. Vadovaujantis Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašu, Plungės rajono savivaldybės taryba negali suteikti patalpų panaudai uždarai akcinei bendrovei, todėl Administracija parengė sprendimo projektą dėl patalpų perdavimo valdyti patikėjimo teise pagal patikėjimo sutartį (vadovaujantis aprašo 13.2 papunkčiu), nes bendrovė vykdo vieną iš savarankiškų savivaldybių funkcijų – pirminę asmens ir visuomenės sveikatos priežiūrą.

**3. Kodėl būtina priimti sprendimą, kokių pozityvių rezultatų laukiama.** Efektyvesnis visuomenės, esančios kaimiškosiose vietovėse, sveikatos priežiūros užtikrinimas.

**4. Siūlomos teisinio reguliavimo nuostatos.** Siūloma leisti dešimties metų laikotarpiui perduoti patalpas, esančias adresu Žalioji g. 5, Stalgėnų k., Plungės r. sav., Telšių g. 14-2, Žemaičių Kalvarijos mstl., Plungės r. sav., ir Sodų g. 6, Aleksandravo k., Plungės r. sav., patikėjimo teise pagal patikėjimo sutartį valdyti UAB „Plungės sveikatos centras“.

**5. Pateikti skaičiavimus, išlaidų sąmatas, nurodyti finansavimo šaltinius.** Nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybių nėra, korupcijos vertinimas neatliekamas**.**

**8. Nurodyti, kieno iniciatyva sprendimo projektas yra parengtas.** UAB „Plungės sveikatos centras“ prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** UAB „Plungės sveikatos centras“.

**11. Kita svarbi informacija.** Nėra.

**12.** **Numatomo teisinio reguliavimo poveikio vertinimas.** (Pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Šis sprendimas nereguliuos naujos teisinių santykių srities.* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir įstatymų įgyvendinamiesiems*  *aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Inga Daublienė