**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL VALSTYBĖS NEKILNOJAMOJO TURTO (HIDROTECHNINIŲ STATINIŲ) PERĖMIMO PLUNGĖS RAJONO SAVIVALDYBĖS NUOSAVYBĖN IR ŠIO TURTO PERDAVIMO PLUNGĖS RAJONO SAVIVALDYBĖS ADMINISTRACIJAI VALDYTI, NAUDOTI IR DISPONUOTI PATIKĖJIMO TEISE**

2023 m. sausio 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 16 straipsnio 2 dalies 26 punktu, Lietuvos Respublikos valstybės turto perdavimo savivaldybių nuosavybėn įstatymo 3 straipsnio 1 dalies 4 ir 6 punktais, 2 dalimi, 4 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, Plungės rajono savivaldybės taryba n u s p r e n d ž i a:

1. Perimti Plungės rajono savivaldybės nuosavybėn savivaldybės faktiškai valdomą šį valstybės nekilnojamąjį turtą:

1.1. kitą inžinerinį statinį – hidrotechninį statinį, Babrungo upelio užtvanką, esančią Plungės mieste, Plungės rajono sav. (unikalus numeris 4400-5988-7410);

1.2. kitą inžinerinį statinį – Kulių I tvenkinio ant Alanto upelio hidromazgą, esantį adresu J. Tumo-Vaižganto g., Kulių mstl., Plungės rajono sav. (unikalus numeris 4400-5988-7406).

2. Perėmus šio sprendimo 1 punkte nurodytą nekilnojamąjį turtą Plungės rajono savivaldybės nuosavybėn, jį perduoti Plungės rajono savivaldybės administracijai (kodas188714469) valdyti, naudoti ir disponuoti patikėjimo teise.

Savivaldybės meras

SUDERINTA:

Administracijos direktorius Mindaugas Kaunas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo vedėjas Vytautas Tumas

Sprendimą rengė Turto skyriaus vyr. specialistė Lina Miknienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL VALSTYBĖS NEKILNOJAMOJO TURTO (HIDROTECHNINIŲ STATINIŲ) PERĖMIMO PLUNGĖS RAJONO SAVIVALDYBĖS NUOSAVYBĖN IR ŠIO TURTO PERDAVIMO PLUNGĖS RAJONO SAVIVALDYBĖS ADMINISTRACIJAI VALDYTI, NAUDOTI IR DISPONUOTI PATIKĖJIMO TEISE“**

2022 m. lapkričio 28 d.

Plungė

**1. Parengto teisės akto projekto tikslai, uždaviniai, problemos esmė.** Šis Plungės rajono savivaldybės tarybos sprendimo projektas teikiamas siekiant priregistruoti parengtas kadastrinių matavimų bylas bei daiktines teises į Savivaldybei nuosavybės teise priklausančio nekilnojamojo turto (hidrotechninių statinių) registravimą Nekilnojamojo turto registre.

**2. Kaip šiuo metu yra sprendžiami projekte aptarti klausimai.** Plungės rajono savivaldybės administracija 2022 m. lapkričio mėnesį yra atlikusi kadastrinius matavimus Babrungo upelio užtvankai, esančiai Plungės mieste, Plungės rajono sav. (unikalus numeris 4400-5988-7410), ir Kulių I tvenkinio ant Alantos upelio hidromazgo, esančio adresu J. Tumo-Vaižganto g., Kulių mstl., Plungės rajono sav. (unikalus numeris 4400-5988-7406), kadastrinių matavimų bylos yra suderintos VĮ Registrų centre, bet nėra įregistruota nuosavybė Plungės r. savivaldybei ir patikėjimo teisė Plungės r. savivaldybės administracijai.

**3. Kodėl būtina priimti sprendimą, kokių pozityvių rezultatų laukiama.** Priėmus šį sprendimą, bus galimą įregistruoti atliktus užtvankų kadastrinius matavimus bei nuosavybės teisę Plungės rajono savivaldybei.

Iki įsigaliojant naujai Lietuvos Respublikos valstybės turto perėmimo savivaldybių nuosavybėn įstatymo (toliau – Įstatymas) redakcijai, turtas, nurodytas Įstatymo 3 straipsnio 1 dalyje, Savivaldybės nuosavybėn buvo perduodamas priėmimo ir perdavimo aktais arba teismo sprendimu.

Nuo 2022 m. liepos 8 d., įsigaliojus naujai Įstatymo redakcijai, savivaldybių nuosavybėn perimamą turtą savivaldybės perima tarybos sprendimu. Savivaldybės tarybų sprendimų projektai dėl savivaldybių nuosavybėn perimamo turto, ne vėliau kaip prieš vieną mėnesį iki jų svarstymo savivaldybės tarybos posėdyje, paskelbiami viešai savivaldybės interneto svetainėje.

**Siūlomos teisinio reguliavimo nuostatos.** Siūloma:

1. Perimti Plungės rajono savivaldybės nuosavybėn savivaldybės faktiškai valdomą šį valstybės nekilnojamąjį turtą:

1.1. kitą inžinerinį statinį – hidrotechninį statinį, Babrungo upelio užtvanką, esančią Plungės mieste, Plungės rajono sav. (unikalus numeris 4400-5988-7410);

1.2. kitą inžinerinį statinį – Kulių I tvenkinio ant Alanto upelio hidromazgą, esantį adresu J. Tumo-Vaižganto g., Kulių mstl., Plungės rajono sav. (unikalus numeris 4400-5988-7406).

2. Perėmus šio sprendimo priede nurodytą nekilnojamąjį turtą Plungės rajono savivaldybės nuosavybėn, jį perduoti Plungės rajono savivaldybės administracijai (kodas188714469) valdyti, naudoti ir disponuoti patikėjimo teise.

**5. Pateikti skaičiavimus, išlaidų sąmatas, nurodyti finansavimo šaltinius.** Išlaidas, susijusias su Savivaldybės nuosavybėn perimamu turtu sudaro: nekilnojamųjų daiktų kadastrinių matavimų bylų parengimo paslaugos (išlaidos finansuojamos iš Savivaldybės biudžeto lėšų). VĮ Registrų centras daiktinių teisių registravimą į nekilnojamąjį turtą Nekilnojamojo turto registre, atlieka neatlygintinai.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybių nėra, korupcijos vertinimas neatliekamas**.**

**8. Nurodyti, kieno iniciatyva sprendimo projektas yra parengtas.** Turto skyriaus iniciatyva,siekiant priregistruoti atliktus vietinės reikšmės kelių kadastrinius matavimus.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas**.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Duomenų tikslumas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Lina Miknienė